Ազատավանցիներն, իհարկե, բարձրաձայն դեռ չեն ասում, թե ում օգտին են քվեարկելու` գործող գյուղապետի՞, թե՞ Արուս Հովհաննիսյանի: Սակայն ոմանք այն կարծիքին են, որ եթե հանկարծ Արուսն ընտրվի (իսկ նրա հաղթանակին շատերը չեն կասկածում)` գյուղը հայտնվելու է Խաչատրյանների հարվածների տակ: Իհարկե, այս գյուղը միակը չէ հանրապետությունում, ուր գյուղապետերին թվում է, թե պաշտոնն իրենք ժառանգություն են ստացել, բայց գոնե պաշտոնը ստանալուց հետո մի քիչ հոգ տանեն համայնքների մասին, թե չէ իրենք հարստանում են, իսկ գյուղացիները` բռնում արտագաղթի ճամփան…